Ministerstvo životného prostredia Slovenskej republiky ako

zakladateľ štátneho podniku **SLOVENSKÝ VODOHOSPODÁRSKY PODNIK, štátny podnik** vypisuje v zmysle zákona č. 111/1990 Zb. o štátnom podniku výberové konanie na obsadenie pozície **predseda dozornej rady** štátneho podniku SLOVENSKÝ VODOHOSPODÁRSKY PODNIK, štátny podnik so sídlom v Banskej Štiavnici na nové funkčné obdobie dozornej rady

**Hlavné úlohy:**

- riadenie a koordinovanie činnosti dozornej rady a zabezpečovať jej plynulý chod, vykonávanie činností podľa § 21 zákona č. 111/1990 Zb. o štátnom podniku, ktorý definuje pôsobnosť dozornej rady,

- kontrola správnosti vedenia účtovných záznamov,

- kontrola, či sa podnikateľská činnosť podniku uskutočňuje v súlade s právnymi predpismi, internými predpismi podniku a pokynmi zakladateľa,

- zaobstarávať si a zohľadňovať všetky dostupné informácie týkajúce sa rozhodovania dozornej rady,

- vykonávať svoju pôsobnosť s odbornou starostlivosťou a v súlade so záujmami štátneho podniku.

**Požadované kvalifikačné predpoklady:**

- vysokoškolské vzdelanie II. stupňa

**Špecifické kritériá a požiadavky a požiadavky na uchádzačov:**

* odborná prax minimálne 5 rokov (v oblasti právo, ekonómia, verejné obstarávanie, manažment alebo vodné hospodárstvo),
* riadiaca prax minimálne 2 roky,
* znalosť všeobecne záväzných predpisov, najmä:

1. zákona č. 111/1990 Zb. o štátnom podniku v znení neskorších predpisov,
2. zákona č. 431/2002 Z. z. o účtovníctve v znení neskorších predpisov,

* zákona č. 513/1991 Zb. Obchodný zákonník v znení neskorších predpisov,

1. zákona č. 278/1993 Z. z. o správe majetku štátu v znení neskorších predpisov
2. zákona č. 343/2015 Z. z. o verejnom obstarávaní v znení neskorších predpisov
3. zákona č. 364/2004 Z. z. o vodách a o zmene a doplnení zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon)

* zákona č. 311/2001 Z. z. Zákonník práce v znení neskorších predpisov,
* spôsobilosť na právne úkony v plnom rozsahu,
* osobná integrita, bezúhonnosť, dôveryhodnosť, riadiace schopnosti, komunikatívnosť, emocionálna stabilita, rozvinuté interpersonálne zručnosti,
* znalosť legislatívy Európskej únie v oblasti vodného hospodárstva súvisiacej s činnosťou štátneho podniku,
* záujem o oblasť vodohospodárstva a environmentalistiky.

**Iné kritériá a požiadavky:**povinnosť spĺňať podmienky zákona č. 357/2004 Z. z. o ochrane verejného záujmu pri výkone funkcií verejných funkcionárov ako aj zákona č. 111/1990 Zb. o štátnom podniku v znení neskorších predpisov. Od úspešného uchádzača sa bude požadovať overenie bezúhonnosti prostredníctvom výpisu z registra trestov nie staršieho ako tri mesiace.

**Zoznam požadovaných dokladov pre uvedenú obsadzovanú funkciu:**

* žiadosť o zaradenie do výberového konania,
* profesijný štruktúrovaný životopis v slovenskom jazyku s podrobným rozpisom odbornej a riadiacej praxe,
* motivačný list,
* kópia diplomu, osvedčujúceho požadované kvalifikačné predpoklady,
* čestné vyhlásenie ([Vzor čestného vyhlásenia\_výberové konanie na predsedu DR SVP](https://www.svp.sk/wp-content/uploads/2016/12/Vzor-%C4%8Destn%C3%A9ho-vyhl%C3%A1senia_v%C3%BDberov%C3%A9-konanie-na-predsedu-DR-SVP.docx))
  1. o bezúhonnosti,
  2. o pravdivosti všetkých predkladaných údajov a podkladov,
  3. o spôsobilosti na právne úkony v plnom rozsahu,
  4. o požadovanej dĺžke odbornej praxe,
  5. o požadovanej dĺžke riadiacej praxe,
* [Súhlas so spracovaním osobných údajov](https://www.svp.sk/wp-content/uploads/2016/12/S%C3%BAhlas-so-spracovan%C3%ADm-osobn%C3%BDch-%C3%BAdajov.pdf) za účelom zverejnenia profesijného štruktúrovaného životopisu v súlade s ustanoveniami zákona č. 18/2018 Z. z. o ochrane osobných údajov.

Žiadosť o zaradenie do výberového konania spolu s požadovanými dokladmi môžu uchádzači podať **do 15. februára 2022**buď

1. v listinnej podobe na adresu: **Ministerstvo životného prostredia Slovenskej republiky, osobný úrad, Nám. Ľ. Štúra 1, 812 35 Bratislava s označením na obálke (VK – predseda dozornej rady štátneho podniku SVP, š. p. Banská Štiavnica a ,,NEOTVÁRAŤ")**
2. v elektronickej podobe na [vyberove.konanie@enviro.gov.sk](mailto:vyberove.konanie@enviro.gov.sk) (maximálna kapacita odoslanej správy je 10MB)

Rozhodujúcim je dátum podania na poštovej pečiatke alebo dátum podania v podateľni Ministerstva životného prostredia SR. Uchádzači, ktorí zašlú prihlášky po stanovenom termíne, nebudú do výberového konania zaradení. Žiadosť o zaradenie do výberového konania a ostatné požadované dokumenty podané v elektronickej podobe doručí uchádzač aj v listinnej podobe najneskôr v deň výberového konania pred jeho začatím.

**Informácie o priebehu výberového konania:**

Výberové konanie má dve časti.  Priebeh výberového konania upravuje platný [Rokovací poriadok](https://www.svp.sk/wp-content/uploads/2016/12/Rokovac%C3%AD-poriadok.docx). Prvú časť tvorí neverejný pohovor s členmi výberovej komisie, na ktorej sa overujú odborné vedomosti uchádzačov.

Uchádzači, ktorí v rámci prvej časti uspejú a získajú dostatočný počet bodov, postupujú do druhej časti výberového konania.

Druhou časťou výberového konania je pohovor s členmi výberovej komisie s účasťou verejnosti a je vysielaná naživo prostredníctvom internetu. Uchádzači v rámci nej odpovedajú na otázky výberovej komisie najmä k interpersonálnym zručnostiam a ich osobnej motivácii, pre ktorú sa uchádzajú o danú funkciu. Otázky uchádzačom môže klásť aj zúčastnená verejnosť.

V prípade nepriaznivej epidemickej situácie sa môže prvá aj druhá časť výberového konania uskutočniť on-line prostredníctvom aplikácie MS Teams.

**Predpokladaný termín uskutočnenia výberového konania:**

marec/apríl  2022

Kontaktná osoba: JUDr. Tatiana Bartošiová, [tatiana.bartosiova@enviro.gov.sk](mailto:tatiana.bartosiova@enviro.gov.sk),

tel: +421 2 5956 2369

v Bratislave

Ján B U D A J

minister